**ДГ“ Детелина“ - гр. Кърджали**

**ул.“Иван Вазов“.№ 87.тел. 0361/61545 e-mail:odz\_detelina@abv.bg**

**ПРОГРАМНА СИСТЕМА**

**на**

**ДГ”ДЕТЕЛИНА”**

**ГРАД КЪРДЖАЛИ**

**Утвърдил:**

**Директор/С.Петрунова/**

**Заповед № 5 от 15.09.2020г.**

**и решение на ПС от 15.09.2020г.**

Програмната система е цялостна концепция за развитието на детето с подходи и форми на педагогическо взаимодействие, подчинени на обща цел на предучилищното образование: полагане на основите за учене през целия живот, като се осигурява физическо, познавателно, езиково, духовно-нравствено, социално, емоционално и творческо развитие на детето, като се отчита значението на играта за детето.

**Очаквани резултати при реализиране на програмната система:**

\*постигане целите на образователния процес в предучилищна възраст;

\*личностно и общо психично развитие на детето, чрез неговата индивидуална и групова игрова и познавателна дейност;

\*компетентно тематично разпределение на съдържанието по образователни направления за всяка възрастова група;

\*конкретизиране проследяването на резултатите от предучилищното образование;

\*ефективно сътрудничество между детската градина и родителите в процеса на възпитание, социализация и обучение на децата;

\*оптимални взаимодействия между детската градина и други педагогически специалисти и институциите, подпомагащи дейностите на детската градина;

**І.Подходи на педагогическо взаимодействие**

Подходите, базисът за реализиране на програмната система, по-конкретно: съдържанието на формите на педагогическо взаимодействие; тематичните разпределения по образователните направления във всички възрастови групи; проследяването на индивидуалните резултати на детето от предучилищното образование; заложените идеи за ефективен механизъм на взаимодействие между участниците в предучилищното образование; са следните:

1.Личностен и индивидуален подход към всяко дете.

2.Ситуационен и интегрален подход.

3.Конструктивен подход.

4.Използване на Е-обучение и технологии

5.Комплексен подход

6.Интеркултурно образование

7.Креативност и успеваемост

**ІІ.Форми на педагогическо взаимодействие**

Педагогическото взаимодействие е процес, насочен към постигането на определен очакван резултат, свързан с цялостното развитие на детето, в който основни участници са: учителят и детето. При осъществяване на педагогическо взаимодействие учителите използват игровата дейност за постигане на компетентностите по седемте образователни направления (български език и литература; математика; околен свят; изобразително изкуство; музика; конструиране и технологии; и физическа култура.).

Игровата дейност е базиса на всички видове форми на взаимодействия през учебното и неучебното време в детската градина и в подготвителна група в училище.

*Формите* за педагогическо взаимодействие в програмната система са:

1.**основна**

**2.допълнителна**

При използването на формите на педагогическо взаимодействие, детският учител се съобразява със: степента на развитие на децата в групата, възрастови особености, потребности и интереси за постигане на целта – цялостно развитие на детето. Годишният календар е разпределен на учебна година, т.е. учебно време, което е между 15 септември и 31 май и неучебно време, което е между 1 юни и 14 септември.

**Основна форма на педагогическо взаимодействие –педагогическа ситуация**

Същност на *ситуацията* – педагогическата ситуация е основната форма на педагогическо взаимодействие, която протича предимно под формата на игра. Тя се организира само в учебно време, чрез нея се интегрират двата процеса – на възпитание и обучение, съобразени с играта и личният предметно-практическият опит на детето в групата.

Ситуацията се използва при реализиране на образователните направления: български език и литература, математика, околен свят, изобразително изкуство, музика, конструиране и технологии и физическа култура.

Конкретното разпределяне на педагогическите ситуации по образователни направления се осъществява в седмично разпределение, което е разработено по възрастови групи от учителите на конкретната група преди началото на учебната година и се утвърждава от директора на детската градина.

В групите към ДГ "Детелина" ще се провеждат **основни** форми на педагогическо въздействие по следните Образователни направления:

**Български език и литература -** Съдържанието на образователното направление е структурирано в шест образователни ядра: *Свързана реч, Речник, Граматически правилна реч, Звукова култура, Възприемане на литературно произведение и Пресъздаване на литературно произведение.*

**Математика** *-* Обемът на съдържанието по образователното направление е систематизирани в пет образователни ядра: *Количествени отношения, Измерване, Пространствени отношения, Времеви отношения, Геометрични фигури и форми.*

**Околен свят -** Съдържанието на образователното направление е структурирано в четири образователни ядра: *Самоутвърждаване и общуване с околните, Социална и здравословна среда, Светът на природата и неговото опазване и Културни и национални ценности.*

**Изобразително изкуство** - Чрез организираната и системна работа по образователното направление децата развиват своите познавателни и изобразителни умения в три основни ядра: *Художествено възприемане, Изобразителни материали и техники и Изобразително творчество.*

**Музика** *-* Обемът на съдържанието по образователното направление е систематизирани в четири основни ядра: *Възприемане, Възпроизвеждане, Музика и игра и Елементи на музикалната изразност.*

**Конструиране и технологии** *-* Обемът на съдържанието по образователното направление е систематизирани в четири основни ядра: *Конструиране и моделиране, Обработване на материали, съединяване и свързване, Грижи и инициативност, Техника.*

**Физическа култура** - Съдържанието на образователното направление е структурирано в четири образователни ядра: *Естествено приложна двигателна дейност, Спортно-подготвителна двигателна дейност, Физическа дееспособност, Игрова двигателна дейност.*

**Допълнителни форми на педагогическо взаимодействие:**

Чрез допълнителните форми на педагогическо взаимодействие се разширяват и усъвършенстват компетентностите на детето по седемте образователни направления.

Допълнителните форми се организират по преценка на учителя в съответствие с интересите и потребностите на децата.

Провеждат се извън времето на педагогическите ситуации, кактов учебното, така също и в неучебното време. Допълнителни форми на педагогическо взаимодействие са:

Игри - *Театрални, Конструктивни, Сюжетно-ролеви, Подвижни, Музикални и др.*

Утринна гимнастика

Творчески занимания по интереси

Празници и концерти ,конкурси.

Културно-развлекателни екскурзии - посещения на театрални постановки, изложби, музеи ,тържества ,развлечения др.

Разходки и екскурзии сред природата , наблюдения на обекти от околната действителност ,спортни празници.

Формиране на битови, здравни, хигиенни и навици.

Формиране на етични форми на общуване.

**ІІІ. РАЗПРЕДЕЛЕНИЕ НА ФОРМИТЕ НА ПЕДАГОГИЧЕСКО ВЗАИМОДЕЙСТВИЕ:**

Предучилищното образование се организира в учебни години. Учебната година в предучилищното образование започва на 15 септември и завършва на 14 септември на следващата календарна година.

Учебното време се организира в учебни седмици и в учебни дни.

Учебната седмица е с продължителност пет учебни дни и съвпада с работната седмица. В случай на разместване на почивните дни през годината на основание чл. 154, ал. 2 от Кодекса на труда обявените почивни дни са неучебни, съответно обявените работни дни са учебни за децата.Учебният ден включва основните и допълнителните форми на педагогическо взаимодействие, както и време за хранене , почивка и самостоятелни дейности по избор на детето.

В ДГ "Детелина" , групите са с целодневна организация. Целодневната организация осигурява възпитание, обучение и отглеждане на децата в рамките на 12 последователни астрономически часа на ден през учебната година.

Началният час на сутрешния прием и крайният час на изпращането на децата за деня се определят с Правилника за дейността на детската градина или училището.

В целодневната организация в учебното време, се редуват основна и допълнителни, а в неучебното време – само допълнителни форми на педагогическо взаимодействие, като се осигуряват и:

условия и време за игра и почивка ,включително следобеден сън.

условия и ред за хранене ,сутрешна закуска,обяд и две задължителни подкрепителни закуски,дейности по избор на детето.

Учителите в групата определят редуването на формите на педагогическо взаимодействие и организират деня на детето в предучилищното образование. Конкретното разпределяне на педагогическите ситуации по образователни направления се осъществява в годишно и седмично разпределение.

Броят на педагогическите ситуации и образователните направления, по които те ще се провеждат са, както следва:

Продължителността на една педагогическа ситуация по преценка на учителя е от 15 до 30 минути според възрастовата група

**За първа възрастова групаА (3-4 годишни)** - общ седмичен брой - 12;

Български език и литература – 2 на седмица ,годишно 72

Математика – 1 на седмица,годишно 36

Околен свят – 1на седмица, годишно 36

Музика – 2 на седмица, годишно 72

Изобразително изкуство – 2 на седмица ,годишно 72

Конструиране и технологии – 1на седмица ,годишно 36

Физическа култура – 3 на седмица ,годишно 108

**За първа възрастова група Б (3-4 годишни)** - общ седмичен брой - 12;

Български език и литература – 2 на седмица ,годишно 72

Математика – 1 на седмица,годишно 36

Околен свят – 1на седмица, годишно 36

Музика – 2 на седмица, годишно 72

Изобразително изкуство – 2 на седмица ,годишно 72

Конструиране и технологии – 1на седмица ,годишно 36

Физическа култура – 3 на седмица ,годишно 108

**За втора възрастова група (4-5 годишни)** - общ седмичен брой – 15;

Български език и литература – 3 на седмица ,годишно 108

Математика – 2 на седмица ,годишно 72

Околен свят – 2 на седмица ,годишно 72

Музика – 2 на седмица ,годишно 72

Изобразително изкуство – 2 на седмица ,годишно 72

Конструиране и технологии – 1 на седмица ,годишно 36

Физическа култура – 3 на седмица ,годишно 108

**За трета възрастова подготвителна група (5 годишни)** - общ седмичен брой – 17;

Български език и литература - 4 на седмица ,годишно 144

Математика – 2 на седмица ,годишно 72

Околен свят – 2 на седмица ,годишно 72

Музика – 2 на седмица ,годишно 72

Изобразително изкуство – 2 на седмица ,годишно 72

Конструиране и технологии – 2 на седмица ,годишно 72

Физическа култура – 3 на седмица ,годишно 108

**За четвърта възрастова подготвителна група (6 годишни)** - общ седмичен брой – 20;

Български език и литература – 5 на седмица ,годишно 180

Математика – 3 на седмица ,годишно 108

Околен свят – 3 на седмица ,годишно 108

Музика – 2 на седмица ,годишно 72

Изобразително изкуство – 2 на седмица ,годишно 72

Конструиране и технологии – 2 на седмица ,годишно 72

Физическа култура – 3 на седмица ,годишно 108

**ІV.МЕХАНИЗЪМ за взаимодействие между участниците в предучилищното образование.**

Предучилищното образование като процес на възпитание, социализация и обучение на децата се осъществява при взаимодействие и сътрудничество с родителите и други институции.

**Сътрудничество с родителите**

Родителите са участници и партньори в предучилищното образование заедно с децата, учителите, директора и другите педагогически специалисти. Сътрудничеството и взаимодействието между учителите, директора и другите педагогически специалисти и родителите създават условия за постигане на целите на учебно-възпитателния процес, както и за формиране на положително отношение към училището и мотивация за учене. Взаимоотношения между семейството и детската градина, трябва да са изградени върху основата на взаимно доверие, разбиране, взаимно уважение, непрекъснат диалог за практическо реализиране на образователните и възпитателни цели. Тясното взаимодействие между семейството и детска градина, ще даде възможност за повишаване ефективността на учебно-възпитателния процес. Сътрудничеството и взаимодействието между родителите и детската градина, се осъществява при условия и ред, определени с Правилника за дейността на детската градина, чрез:

\*Индивидуални срещи в удобно за двете страни време;

\*Родителски срещи;

\*Проучване желанията и мненията на родителите ,чрез анкети

\*Поддържане на родителски кътове с информация за работата в групите и индивидуалните постижения на всяко дете;

\*Провеждане на открити моменти;

\*Присъствие и участие на родителите в процеса на предучилищното образование;

\*Повишаване на родителската активност чрез участие в дейностите, осъществявани в подготвителните групи .;

\*Съвместна работа с Обществения съвет:

\*Други форми за комуникация.Работа по проекти.

\* Акцентиране върху  правата и задълженията на  родителите / по Закона за   предучилищното и   училищно образование / .

\* Средство за връзка със семейството на детето ще бъде и с електронни платформи , фейсбук и вайбър групи , електронна поща  на  родителите при работа в епидемична обстановка.

**Сътрудничество с други институции**

**\*** Срещи с лекари, психолози и специалисти в различни области за отговори на въпроси, поставени от родители;

\* Връзки с фондации, агенции и други институции с цел търсене на възможности за изяви на деца със заложби в различните видове изкуства.

\* Създаване и поддържане на трайни връзки с институции и организации, подпомагащи дейността на детската градина:

\* РУО на МОН Кърджали

\* Дирекция „Хуманитарни дейности” Община Кърджали

\* Районната и общинската комисия за борба срещу обществените прояви на малолетни и непълнолетни;

\* Дирекция „Социално подпомагане”, Отдел „Закрила на детето”.